stanford-oval/wikipedia huggingface dataset:
Five Finger Death Punch

| Five Finger Death Punch |
| --- | --- |
 Five Finger Death Punch esiintymässä vuonna 2017 Rock am Ring -tapahtumassa.
Tiedot
Toiminnassa:  2005–
Tyylilaji:  groove metal, alternative metal, pop rock
Kotipaikka:   Las Vegas, Nevada
Laulukieli:  englanti
Jäsenet:  Ivan Moody, laulu   Andy James, kitara, taustalaulu   Zoltan Bathory, kitara   Chris Kael, bassokitara, taustalaulu   Charlie Engen, rummut  
Entiset jäsenet:  Caleb Bingham, kitara   Darrell Roberts, kitara   Jason Hook, kitara   Matt Snell, bassokitara   Jeremy Spencer, rummut  
Levy-yhtiö:  Prospect Park   Spinefarm  
Aiheesta muualla
Kotisivut
Infobox OKNimi-testi OK: 
Five Finger Death Punch (lyhennettynä 5FDP tai FFDP) on yhdysvaltalainen metalliyhtye, joka perustettiin vuonna 2005.
Yhtyeen alkuperäiset jäsenet olivat Ivan Moody (laulu), Zoltan Bathory (kitara), Matt Snell (bassokitara), Caleb Bingham (kitara) ja Jeremy Spencer (rummut). Five Finger Death Punch on myynyt yli 1 000 000 albumia Yhdysvalloissa.
Five Finger Death Punch lämmitteli Kornia Family Values ja Bitch We Have a Problem -kiertueella, Disturbedia Indestructible-kiertueella ja Godsmackia The Orackle -kiertueella. He ovat soittaneet myös Mayhem-festivaalien toisella lavalla vuonna 2008 ja päälavalla 2010 sekä Download-festivaaleilla 2009 ja 2010.
Joulukuussa 2018  rumpali Jeremy Spencer ilmoitti jättävänsä yhtyeen. Spencer oli kärsinyt jo jonkin aikaa selkäkivuista. Spencer koki, ettei hän enää pystynyt panostamaan yhtyeeseen riittävästi. Hänen tilalleen otettiin Charlie Engen.
Historia

Unkarilaissyntyinen kitaristi Zoltan Bathory kokosi yhtyeen vuonna 2005. Se nimettiin Five Finger Death Punchiksi kunnianosoituksena hongkongilaisille kungfu-elokuville. Vuoden 2005 lopussa W.A.S.P.in entinen rumpali Jeremy Spencer ja Anubis Risingin basisti Matt Snell liittyivät yhtyeeseen. Vuoden 2006 alussa laulaja Ivan Moody liittyi yhtyeeseen. Ensimmäinen EP, Pre-Empitive Strike julkaistiin 10. heinäkuuta. Yhtyeen ensimmäinen suuri kiertue oli Kornin Family Values Tour.
Historia > The Way of the Fist (2007)

Five Finger Death Punch äänitti esikoisalbuminsa nimeltä The Way of the Fist, vuonna 2006. Pian tämän jälkeen The Firm -manageritoimisto otti yhtyeen suojiinsa ja albumi julkaistiin 31. heinäkuuta 2007 EMI:n kautta. Albumi nousi Billboard 200 -listalle ja sijoittui parhaimmillaan 107:ksi.
Ensimmäinen single The Bleeding julkaistiin 10. heinäkuuta 2007. Albumi uudelleen julkaistiin 13. toukokuuta 2008 kolmen bonuskappaleen kanssa. Yksi bonuskappale Never Enough julkaistiin levyn toisena singlenä ja kolmas single Stranger Than Fiction julkaistiin 17. toukokuuta 2008. Albumi myi 5 400 kappaletta ensimmäisellä viikollaan ja on myynyt yli 500 000 kappaletta Yhdysvalloissa. 22. marraskuuta albumista julkaistiin Iron Fist Edition, joka sisältää coverin Panteran kappaleesta A New Levelin.
Historia > War Is the Answer (2009)

Yhtyeen toinen albumi War Is the Answer julkaistiin 22. syyskuuta 2009. Albumin tuotti Kevin Churko, joka on aikaisemmin tuottanut Ozzy Osbournen albumin Black Rain. Kaksi bonuskappaletta, Succubus ja Undone olivat alun perin leikattu ensimmäiseltä albumilta, mutta julkaistiin toisen albumin erikoisversiossa. Albumi nousi parhaimmillaan Suomen listoilla sijalle 14 ja Billboard 200 -listalla sijalle 7 ensimmäisellä viikolla.
Albumilta on julkaistu kuusi singleä: Hard to See, Walk Away, Dying Breed, No One Gets Left Behind, Bad Company, ja Far from Home. Albumi myi 44 000 kappaletta ensimmäisellä viikolla ja on yhteensä myynyt jo yli 500 000 kappaletta. Kappaleet Hard To See ja ”Burn It Down” ovat ladattavissa Rock Band Networkissä ja Hard To See on Guitar Hero: Warriors of Rockin levyllä. Yhtyeen kotisivuilla oleva kysely viittaa siihen, että yksi kappale olisi vielä tulossa Rock Bandiin. Kappale Dying Breed on Namco Bandai Gamesin videopelissä Splatterhouse.
Historia > American Capitalist (2011)

Yhtyeen kolmas albumi julkaistiin syksyllä 11. lokakuuta 2011. Studioalbumin tuotti Kevin Churko, joka tuotti myös edellisen albumin. Huhtikuussa 2011 yhtyeen molemmat albumit olivat myyneet kultaa samana päivänä.
Basisti Matt Snell erosi bändistä joulukuussa 2010. Heinäkuussa 2011 yhtye julkisti Chris Kaelin Matt Snellin korvaajaksi. 14. heinäkuuta kolmannen albumin nimeksi julkistettiin American Capitalist ja sen ensimmäinen single Under and Over It julkaistiin 27. heinäkuuta. Albumin toinen kappale, ”Back For More” julkaistiin Madden NFL 12 -pelin soundtrackilla.
Albumi julkaistiin Spotifyssä viikolla 40.
Historia > The Wrong Side of Heaven and the Righteous Side of Hell (2013)

Yhtyeen neljäs ja viides albumi kantaa samaa nimeä. Ensimmäinen levy (The Wrong Side of Heaven and the Righteous Side of Hell, Volume 1) julkaistiin 30. heinäkuuta 2013 ja toinen levy (The Wrong Side of Heaven and the Righteous Side of Hell, Volume 2) samana vuonna 19. marraskuuta. Nämä albumit on tuottanut Kevin Churkon yhdessä Five Finger Death Punchin jäsenten kanssa. Ensimmäiseltä levyltä julkaistiin etukäteen single ”Lift Me Up”, jossa oli mukana Judas Priestistä tuttu Rob Halford. ”Lift Me Up” julkaistiin 14. toukokuuta 2013. Toiselta levyltä julkaistiin single ”Battle Born” 9. syyskuuta 2013.
11. elokuuta 2014 yhtye julkaisi musiikkivideon kappaleesta ”Wrong Side Of Heaven”. Video oli omistettu yhdysvaltalaisille kodittomille sotaveteraaneille ja heidän auttamiselleen.
Historia > Got Your Six (2015)

12. joulukuuta 2013 yhtye kertoi radiohaastattelussa aloittaneensa kuudennen albumin tekemisen. 2. Toukokuuta 2015 yhtye julkaisi albumin nimen ja kappaleen "Ain't My Last Dance" Facebook -sivuillaan. Albumi julkaistiin 4. syyskuuta 2015 ja sen on tuottanut Kevin Churko ja Five Finger Death Punchin jäsenet. Suomen virallisella listalla albumi sijoittui kolmanneksi. Albumilta julkaistiin singlet "Jekyll and Hyde", "Wash It All Away", "My Nemesis", "Hell To Pay" ja "I Apologize". Albumia myytiin ensimmäisellä viikolla 119,000 kappaletta, joka tekee albumista yhtyeen parhaiten ensimmäisellä viikollaan myyneen albumin.
Historia > A Decade Of Destruction ja And Justice for None (2017–2018)

Yhtye julkaisi 1. joulukuuta 2017 kokoelma-albumin A Decade Of Destruction, joka sisälsi vanhojen kappaleiden lisäksi kaksi uutta kappaletta, ”Trouble” ja coverin The Offspringin kappaleesta ”Gone Away”. 
Yhtyeen seitsemäs albumi And Justice for None julkaistiin 18. toukokuuta 2018 ja Kevin Churko toimi taas sen tuottajana. Albumilta julkaistiin singlet ”When the Seasons Change”, ”Fake” ja ”Sham Pain”.
Historia > F8 (2019-nykypäivä)

9. toukokuuta 2019 bändi julkaisi videon, jossa ilmoittivat uuden albumin olevan tekeillä. Albumin ensimmäinen single "Inside Out" julkaistiin 2. joulukuuta 2019 ja samalla ilmoitettiin että tulevan albumin nimi tulisi olemaan F8 ja että se tultaisiin julkaisemaan 27. helmikuuta 2020, Kevin Churkon toimiessa taas sen tuottajana. Aikaisemmin vuonna 2019, kitaristi Zoltan Bathory kuvaili levyä bändin "jälleensyntymiseksi". Toinen single "Full Circle" julkaistiin 3. tammikuuta 2020 ja kolmas single "Living the Dream" julkaistiin 7. helmikuuta 2020.
Tyylilajit

Five Finger Death Punchin musiikkia on kutsuttu groove metalliksi, alternative metalliksi ja moderniksi thrash metalliksi. Usein yhtyeen musiikkia on kutsuttu myös metalcoreksi, mutta yhtye itse sanoo soittavansa vain metallia.
Konsertit Suomessa

26. helmikuuta 2009 – Nosturi, Helsinki
16. marraskuuta 2009 – Nosturi, Helsinki
6. marraskuuta 2013 – Hartwall Arena, Helsinki (Avenged Sevenfoldin lämmittelijänä)
4. kesäkuuta 2015 – Jäähalli, Helsinki (Judas Priestin lämmittelijänä)
2. marraskuuta 2015 – Jäähalli, Helsinki
30. kesäkuuta 2016 – Provinssi, Seinäjoki
14. marraskuuta 2017 – Hartwall Arena, Helsinki
20. tammikuuta 2020 – Hartwall Arena, Helsinki
8. heinäkuuta 2022 – Sauna Open Air, Tampere
9. heinäkuuta 2022 – Rock in the City, Oulu
9. kesäkuuta 2024 - Helsingin olympiastadion, Helsinki (Metallican lämmittelijänä)
Jäsenet

Zoltan Bathory – kitara (2005–)
Andy James – kitara (2020–)
Ivan Moody – laulu (2006–)
Chris Kael - basso (2011–)
Charlie Engen - rummut (2018-)
Jäsenet > Entiset jäsenet

Caleb Bingham – kitara (2005–2007)
Darrell Roberts – kitara (2007–2009)
Jason Hook – kitara (2009–2020)
Matt Snell – basso (2006–2010)
Jeremy Spencer – rummut (2005–2018)
Diskografia > Albumit

The Way of the Fist (2007)
War Is the Answer (2009)
American Capitalist (2011)
The Wrong Side of Heaven and the Righteous Side of Hell, Volume 1 (2013)
The Wrong Side of Heaven and the Righteous Side of Hell, Volume 2 (2013)
Got Your Six (2015)
And Justice for None (2018)
F8 (2020)
AfterLife (2022)
Diskografia > Kokoelmat

A Decade of Destruction (2017)
A Decade of Destruction: Vol.2 (2020)
Diskografia > EP:t

Pre-Emptive Strike (2007)
Diskografia > Singlet

The Bleeding (2007)
Never Enough (2008)
Stranger Than Fiction (2008)
Hard To See (2009)
Walk Away (2009)
Dying Breed (2009)
No One Gets Left Behind (2010)
Bad Company (2010)
Far From Home (2010)
Under And Over It (2011)
Back for More (2011)
Remember Everything (2011)
Coming Down (2012)
The Pride (2012)
Lift Me Up (2013)
Battle Born (2013)
House of the Rising Sun (2014)
Mama Said Knock You Out (2014)
Wrong Side of Heaven (2014)
Jekyll and Hyde (2015)
Wash It All Away (2015)
My Nemesis (2016)
Hell To Pay (2016)
I Apologize (2016)
Trouble (2017)
Gone Away (2017)
Fake (2018)
Sham Pain (2018)
When the Seasons Change (2018)
Blue on Black (2018)
Inside Out (2019)
Full Circle (2020)
Living the Dream (2020)
A Little Bit Off (2020)
Darkness Settles In (2021)
AfterLife (2022)
IOU (2022)
Welcome To The Circus (2022)
Times Like These (2022)
Diskografia > Musiikkivideot

The Bleeding (2007)
Never Enough (2008)
The Way of the Fist (2008)
Hard to See (2009)
Bad Company (2010)
Under and Over It (2011)
Remember Everything (2012)
Coming Down (2012)
The Pride (2012)
Battle Born (2013)
House of the Rising Sun (2014)
Wrong Side of Heaven (2014)
Jekyll and Hyde (2015)
Wash it All Away (2015)
My Nemesis (2016)
I Apologize (2016)
Gone Away (2017)
Sham Pain (2018)
When the Seasons Change (2018)
Blue on Black (2018)
Blue On Black (feat. Kenny Wayne Shepherd, Brantley Gilbert & Brian May) (2019)
Inside Out (2019)
A Little Bit Off (2020)
Darkness Settles In (2021)
The Tragic Truth (2022)
Times Like These (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen sivusto (englanniksi)
Venäjän lounaisrintama (ensimmäinen maailmansota)

| --- | --- |
 Venäjän keisarillisen armeijan rintamat ensimmäisessä maailmansodassa 
Luoteisrintama : 
Länsirintama : 
Lounaisrintama: 
8. armeija: 
11. armeija: 
7. armeija: 
9. armeija : 
Venäjän lounaisrintama muodostui keväällä 1916, kun ensimmäisen maailmansodan itärintama oli otettu Nikolai II:n komentoon 3. syyskuuta 1915 (juliaanisen kalenterin mukaan 21. elokuuta 1915) ja kun hän jakoi ylipäällikön vastuunsa kolmelle armeijaryhmälle, joista venäjän kielessä käytettiin nimityksensä niin Venäjän keisarikunnan kuin myös Neuvostoliiton aikana nimitystä rintama.
Venäjän lounaisrintama oli Saksan keisarikunnan ja Itävalta-Unkarin, Bulgarian kuningaskunnan sekä Osmanien valtakunnan vastaisessa taistelussa eteläinen rintama (armeijaryhmä). Sen pohjoispuolella olivat länsirintama ja luoteisrintama.
Ylipäällikkyyden ottaneen Nikolai II:n alaisena lounaisrintamaa komensivat lohkoillaan ratsuväenkenraali Aleksei Brusilov ja suuriruhtinas Nikolai Nikolajevitš Romanov.
Brusilovin komentoon kuuluivat seuraavat joukot:
8. armeija, komentaja Aleksei Kaledin
11 jalkaväkidivisioonaa
4 ratsuväkidivisioonaa
11. armeija,  komentaja Platon Letšitski
7. armeija, komentaja Dmitri Štšerbašev
9. armeija, komentaja Vladimir Saharov
Venäjän lounaisrintama teki Brusilovin hyökkäyksen 1916, joka ei ollut suuri sotilaallinen menestys, mutta poliittinen voitto siksi, että Itävalta-Unkarin tappiot saivat Romanian kuningaskunnan liittymään ensimmäiseen maailmansotaan ympärysvaltojen puolelle.
GP2 Belgian Grand Prix 2012

|  GP2 Belgian Grand Prix 2012 |
| --- | --- |
 10. osakilpailu 12 osakilpailusta kaudella 2012. 

Päivämäärä:  1. syyskuuta 2012
Sijainti:  Circuit de Spa-Francorchamps, Belgia
Rata:  Moottorirata   7,004 km

Lauantain kilpailu
Pituus:  25 kierrosta
Sää:   Aurinkoinen
Paalupaikka
Kuljettaja:   Rio Haryanto
Talli:  Carlin
Aika:  2.17,535
Nopein kierros
Kuljettaja:   Giedo van der Garde
Talli:  Caterham Racing
Aika:  2.00,666 (kierroksella 12)
Palkintokoroke
Voittaja:   Marcus Ericsson  (iSport International)
Toinen:   James Calado  (Lotus GP)
Kolmas:   Davide Valsecchi  (DAMS)
Sunnuntain kilpailu
Pituus:  18 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Stefano Coletti
Talli:  Rapax
Aika:  2.01,763 (kierroksella 5)
Palkintokoroke
Voittaja:   Josef Král  (Barwa Addax Team)
Toinen:   Felipe Nasr  (DAMS)
Kolmas:   James Calado  (Lotus GP)
Marcus Ericsson lauantain kilpailun voittaja.
GP2 Belgian Grand Prix 2012 oli GP2-kauden 2012 kymmenes osakilpailu, joka ajettiin 1.–2. syyskuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:n Belgian GP:n ohessa.
Lauantain kilpailun voittoon ajoi iSport International -tallin kuljettaja Marcus Ericsson. Sunnuntain kilpailun voitti Barwa Addax Team -tallin Josef Král.
Aiheesta muualla

Kuvia tai muita tiedostoja aiheesta GP2 Belgian Grand Prix 2012 Wikimedia Commonsissa
Osakilpailut GP2-kaudella 2012
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
|  Malesia |  Bahrain1 |  Bahrain2 |  Espanja |  Monaco |  Eurooppa |  Britannia |  Saksa |  Unkari |  Belgia |  Italia |  Singapore |
GP2-luokan Belgian Grand Prix’t
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 2000-luku | 2005 | 2007 | 2008 | 2009 |  |  |  |
| 2010-luku | 2010 | 2011 | 2012 | 2013 | 2014 | 2015 | 2016 |
Radat: Circuit de Spa-Francorchamps (2005, 2007–2016)
Ullensvang

Ullensvang on kunta Vestlandin läänissä Norjassa. Se perustettiin vuonna 1837 nimellä Kinsarvik, nykyisen nimen se sai 1870. Vuonna 1913 Kinsarvik ja Odda erotettiin kunnasta omiksi kunnikseen. Suurin osa Kinsarvikin kunnasta yhdistettiin takaisin Ullensvangiin 1964, ja koko Eidfjord oli yhdistettynä kuntaan 1964–1977. Vuonna 2020 Ullensvangiin liitettiin Odda ja Jondal, jolloin syntyi muodollisesti uusi samanniminen kunta. Vuoden 2024 alussa Ullensvangissa oli 11 017 asukasta.
Ullensvangissa on Bolidenin sinkkitehdas sekä muuta metalliteollisuutta.
Taajamat

Hallintokeskus Oddan lisäksi Ullensvangissa sijaitsevat Kinsarvik, Lofthus, Tyssedal, Jondal, Skare ja Røldal.
Kuvia

Bolidenin tehdas.
Trolltunga
Kunnan vaakuna vuoteen 2020.
Tunnettuja henkilöitä

Haldor Larsen Børve (1857–1933), arkkitehti
Bergfrid Fjose (1915–2004), poliitikko
Dagfinn Mannsåker (1916–1994), historioitsija
Lars Utne (1862–1922), kuvanveistäjä
Aiheesta muualla

Kuvia tai muita tiedostoja aiheesta Ullensvang Wikimedia Commonsissa
Vestlandin läänin kunnat
Alver
Askvoll
Askøy
Aurland
Austevoll
Austrheim
Bergen
Bjørnafjorden
Bremanger
Bømlo
Eidfjord
Etne
Fedje
Fitjar
Fjaler
Gloppen
Gulen
Hyllestad
Høyanger
Kinn
Kvam
Kvinnherad
Luster
Lærdal
Masfjorden
Modalen
Osterøy
Samnanger
Sogndal
Solund
Stad
Stord
Stryn
Sunnfjord
Sveio
Tysnes
Ullensvang
Ulvik
Vaksdal
Vik
Voss
Øygarden
Årdal
Norjan läänit | Norja
Gliese 581 g

Gliese 581:n planeettakunnan kiertoradat Vogtin mallin mukaan. Gliese 581 g olisi planeettakunnan neljänneksi sisin planeetta.
Gliese 581 g on väitetty eksoplaneetta, joka kiertää punaista kääpiötähteä Gliese 581 tähteä ympäröivällä elinkelpoisella vyöhykkeellä.
Planeetta ei näy suoraan kaukoputkessa vaan se havaittiin spektroskoopilla säteisnopeusmenetelmällä ja löytö julkaistiin syyskuussa 2010. Myöhemmin 13. lokakuuta 2010 annettiin julkisuuteen tieto, jonka mukaan kilpaileva tutkimusryhmä ei ole havainnut Gliese 581 g:tä Euroopan eteläisen observatorion havaintovälineisiin kuuluvalla HARPS-instrumentillä ja siten ensimmäinen ilmoitettu havainto tästä planeetasta on luultavasti väärä. Planeetan olemassaolemattomuutta tukevat myös alkuperäisen löydön tehneen tutkimusryhmän aineiston uudelleenanalysointi.
Planeetan väitetyt ominaisuudet

Väitetty planeetta on Steven Vogtin mittausten ja niistä tehtyjen johtopäätösten mukaan ainakin 3–4 kertaa Maata raskaampi, silloin se voi olla niin kutsuttu supermaa. Koska planeetta ei näy suoraan, monia sen fysikaalisia ominaisuuksia ei tunneta.
Gliese 581 g on Maata kylmempi, sen keskilämpötila on arviolta −12 – −31 °C välillä. Koska planeetta on niin painava, sillä voisi olla Maan kaasukehää tiheämpi kaasukehä joka lämmittäisi planeettaa ja tasaisi sen pinnan lämpötilaeroja. Planeetan kiertoaika on keskustähtensä ympäri 36,6 päivää. Jos planeetta on olemassa, keskustähden vetovoima on lukinnut planeetan kiertämään aina saman puolensa keskustähteen. Tällöin planeetan toinen puolisko kylpee keskustähden valossa, toinen on jatkuvasti pimeässä.
Venäjän liikekannallepano 2022

| Venäjän liikekannallepano 2022> Частичная мобилизация в России |
| --- | --- |
 Ensimmäinen sivu liikekannallepanon määränneestä presidentin asetuksesta.
Tyyppi:  liikekannallepano
Päivämäärä:  julistettu 21. syyskuuta 2022
Tapahtumapaikka:   Venäjä
Järjestäjä:  Venäjän puolustusministeriö
Venäjällä julistettiin 21. syyskuuta 2022 osittaiseksi luonnehdittu liikekannallepano osana helmikuussa alkanutta Venäjän hyökkäystä Ukrainaan. Liikekannallepano toteutettiin presidentti Vladimir Putinin julistamalla presidentin asetuksella vahvistamaan raskaita tappioita kärsineitä Venäjän asevoimia.
Venäjän viranomaisten mukaan liikekannallepanon avulla pyritään saamaan rintamalle 300 000 uutta sotilasta, ja liikekannallepano koskee pääasiassa armeijassa hiljattain palvelleita sekä niitä, joilla on taistelukokemusta. Esimerkiksi Suomen Puolustusministeriön tiedustelusta vastaava kenraalimajuri Harri Ohra-aho arvioi 27. syyskuuta 2022, ettei Venäjällä kyseessä olisikaan osittainen, vaan vaiheettainen yleinen liikekannallepano. Sen ensimmäisessä vaiheessa palvelukseen kutsuttavien yhteismäärä olisi 1,2 miljoonaa.
Ukraina väitti 28. syyskuuta, että liikekannallepanossa värvättyjä on alkanut saapua Ukrainaan.
Seuraukset

Liikekannallepano on aiheuttanut mielenosoituksia ja sen seurauksena alle viikossa satojatuhansia asevelvollisuusikäisiä venäläisiä on paennut naapurimaihin. Venäjän turvallisuuspalvelun mukaan yli 260 000 venäläismiestä on lähtenyt Venäjältä liikekannallepanon julistamisen jälkeen. Yhdistyneen kuningaskunnan puolustusministeriö arvioi, että laajamittainen Venäjältä pakeneminen johtaa siellä aivovuotoon, jolla on merkittäviä vaikutuksia Venäjän talouteen.
Venäjän hallinto ilmoitti 28. syyskuuta lopettavansa passien myöntämisen niille, joita liikekannallepano koskee.
Aiheesta muualla

Presidentti Vladimir Putinen puhe suomeksi
Kuvia tai muita tiedostoja aiheesta Venäjän liikekannallepano 2022 Wikimedia Commonsissa
Valentyn Kostenko

| Valentyn Kostenko> Henkilötiedot |
| --- | --- |
Syntynyt: 28. heinäkuuta 1895 Urazovo, Voronežin kuvernementti
Kuollut: 14. heinäkuuta 1960 (64 vuotta) Harkova, Ukrainan SNT
Ammatti:  säveltäjä, opettaja
Säveltäjä
Merkittävät teokset:  oopperat Karmeljuk ja Nazar Stodolja
  [ Muokkaa Wikidatassa ] [ ohje ]  
Valentyn Hryhorovytš Kostenko (ukr. Валентин Григорович Костенко; 28. heinäkuuta 1895 Urazovo, Voronežin kuvernementti – 14. heinäkuuta 1960 Harkova, Ukrainan SNT) oli ukrainalainen säveltäjä, musiikkitieteilijä ja opettaja.
Kostenko lauloi nuorena Pietarin hovikuorossa. Hän valmistui 1921 Pietarin konservatoriosta, opetti vuodesta 1923 Harkovan musiikki- ja teatteri-instituutissa ja oli Harkovan ukrainankielisen radion musiikillinen johtaja. Vuosina 1927–1932 hän oli Ukrainan vallankumouksellisten säveltäjien liiton johdossa.
Kostenko sai sävellyksiinsä vaikutteita aikakauden eurooppalaisesta musiikista. Hänen tuotantoonsa kuuluvat muun muassa oopperat Karmeljuk ja Nazar Stodolja (perustuu Taras Ševtšenkon näytelmään), baletti Aron herääminen, sinfonia Vuosi 1917, sarja sinfoniaorkesterille sekä pienempiä sävellyksiä. Hän julkaisi myös tieteellisiä tutkimuksia Pavlo Senytsjasta (1922), kansanmusiikin asemasta ukrainalaisessa musiikissa (1928) ja saksalaisen ekspressionismin vaikutuksesta ukrainalaiseen musiikkiin (1929). Hän laati oppikirjan musiikinteoriasta.
Vanu

Vanu on puuvillainen tai tekokuituinen tekstiili, jota voidaan käyttää esimerkiksi vaatteiden tai muiden ompelusten täytteenä tai lääkintätarkoituksissa puhdistukseen. Vanusta valmistettuja tuotteita ovat muun muassa vanupuikot ja tilkkutäkit.
Uuden-Seelannin ralli 2007

Uuden-Seelannin ralli ajettiin  31. elokuuta-2. syyskuuta. Se oli kauden 2007 MM-sarjan yhdestoista ralli ja tuotantoautojen MM-sarjan viides ralli. Uuden-Seelannin Pohjoissaarella sijaitsevan Hamiltonin kaupungin lähistöllä ajetussa sorarallissa oli 18 erikoiskoetta, joiden yhteispituus oli 353,56 km ja siirtymätaipaleineen rallin yhteispituus oli 1255,89 km.
Marcus Grönholm voitti rallin vain 0,3 sekunnin erolla ennen Sébastien Loebia. Ero oli siihen mennessä rallin MM-historian pienin. Huhtikuussa 2011 Sébastien Ogier voitti Jordanian rallin 0,2 sekunnin erolla Jari-Matti Latvalaan.
Lopputulokset > Kokonaiskilpailu

| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. |  Marcus Grönholm |  Timo Rautiainen | Ford Focus RS WRC 07 | 3.52.53,9 | 0.0 |
| 2. |  Sébastien Loeb |  Daniel Elena | Citroën C4 WRC | 3.52.54,2 | +0,3 |
| 3. |  Mikko Hirvonen |  Jarmo Lehtinen | Ford Focus RS WRC 07 | 3.54.36,7 | +1.42,8 |
| 4. |  Chris Atkinson |  Stéphane Prévot | Subaru Impreza WRC 2006 | 3.55.26,2 | +2.32,3 |
| 5. |  Jari-Matti Latvala |  Miikka Anttila | Ford Focus RS WRC 06 | 3.55.30,8 | +2.36,9 |
| 6. |  Daniel Sordo |  Marc Marti | Citroën C4 WRC | 3.56.35,9 | +3.42,0 |
| 7. |  Petter Solberg |  Phil Mills | Subaru Impreza WRC 2006 | 3.56.48,6 | +3.54,7 |
| 8. |  Urmo Aava |  Kuldar Sikk | Mitsubishi Lancer WRC | 4.02.10,2 | +9.16,3 |
Lopputulokset > Tuotantoautot

| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. (13.) |  Toshihiro Arai |  Tony Sircombe | Subaru Impreza WRX STI | 4.13.35,8 | 0,0 |
| 2. (14.) |  Niall McShea |  Gordon Noble | Subaru Impreza WRX STI | 4.13.38,4 | +2,6 |
| 3. (15.) |  Richard Mason |  Sara Randall | Subaru Impreza WRX STI | 4.14.46,0 | +1.10,2 |
| 4. (16.) |  Gabriel Pozzo |  Daniel Stillo | Mitsubishi Lancer Evo 9 | 4.14.48,9 | +1.13,1 |
| 5. (17.) |  Fumio Nutahara |  Daniel Barritt | Mitsubishi Lancer Evo 9 | 4.14.55,7 | +1.19,9 |
| 6. (18.) |  Armindo Araujo |  Migue Ramalhol | Mitsubishi Lancer Evo 9 | 4.15.16,0 | +1.40,2 |
| 7. (19.) |  Juho Hänninen |  Mikko Markkula | Mitsubishi Lancer Evo 9 | 4.15.46,9 | +2.11,1 |
| 8. (22.) |  Martin Rauam |  Kristo Kraag | Mitsubishi Lancer Evo 9 | 4.16.15,2 | +2.39,4 |